Referat fra ordinær generalforsamling i grundejerforeningen Gl. Vridsløse

D. 3/9 2020.

Deltagere: 17 grundejere.

Valg af dirigent: Birger Tønnesen.

Valg af referent: Tove stalk

Dirigenten erklærer generalforsamlingen indkaldt til tiden.

Til procedure: punktet høstfest sløjfes fra dagsordenen, punktet kommer på dagsordenen til næste ordinære generalforsamling i marts 2021.

Der er ingen indkomne forslag.

Formandens beretning.

Efter sidste generalforsamling har foreningen fået ny formand, Claus Markussen, og et nyt bestyrelsesmedlem Betina Levin.

Bestyrelsen har afholdt møder med bestyrelserne for de andre landsbyer i Albertslund og med Albertslund kommune. Emnet har været ny belysning. Arbejdet med dette er i gang, for Gl. Vridsløse er planen at arbejdet igangsættes i foråret 2021. Medlemmerne vil høre nærmere når tiden nærmer sig.

Omkring Hyldagerbakker har bestyrelsen sendt høringssvar til Albertslund kommune. Og også i forhold til beslutningen 0m at lade Albertslund motorsportscenter blive i området har bestyrelsen og en gruppe grundejere sendt brev. Der afholdes møde med bestyrelse/grundejere og borgmesteren og teknisk forvaltning sidst i september.

Grøn dag blev afholdt i 2019. Her blev der ryddet op ved egen matrikel og samlet affald på fællesarealer. I 2020 blev grøn dag aflyst.

Gl. Vridsløse deltog i kampagnen “drop giften i haven” vi blev nr. 2 og vandt 5 små træer. De blev plantet ved fuglene (1 lever vidst endnu)

Høstfest 2019 blev afholdt i drivhuset, det var en god fest og traditionen med at afholde festen i drivhuset fortsætter.

Grenbunken på museumsgrunden: på hjemmesiden kan alle læse køreplanen for at bestille afhentning af bunken.

Der er en del udfordringer med parkering af varevogne i landsbyen. Bestyrelsen har haft kontakt til de grundejere som ejer bilerne. Emnet er på dagsordenen på et kommende bestyrelsesmøde. Der er også mange biler på Vridsløsestræde især ifm. med Dyregårdens gæster, dette problem skal også forsøges løst i det kommende år.

Der er kommet ny leder på Dyregården, Laura. Bestyrelsen glæder sig over et godt samarbejde.

I foråret er en fællesspisning aflyst grundet Covid 19.

Debat om beretningen:

Der opleves ofte at der parkeres for tæt på kryds, og efterlyses hvordan dette kan løses. Bestyrelsen opfordres til at tage kontakt til Albertslund kommune og politi for at få fastlagt klare retningslinjer.

Dyregården/Laura er med på nyhedsmailen, bør evt. opfordres til at være medlem at grundejerforeningen.

Med disse ord er beretningen godkendt.

Regnskab

Pga. den udsatte generalforsamling har bestyrelsen været tilbageholdende med at rykke for kontingent for 2020. I 2019 er der en del som ikke fik betalt , sikkert ikke fordi de ikke havde lyst men fordi bestyrelsen ikke var opsøgende nok. Dette fremgår også af revisorens kommentarer.

I løbet af september vil bestyrelsen henvende sig til de husstande som endnu ikke har betalt kontingent.

Kontingentet blev fastsat til 200 pr. år.

Revisoren peger på at bestyrelsen skal være opmærksom på en evt. “ophobning” af “formue” og der var snak om kontingentets størrelse.

Alle medlemmer skal huske at det er muligt at søge penge til aktiviteter som alle kan deltage i.

Der blev også peget på at der kan bruges penge på kunst i landsbyen.

På næste generalforsamling sættes punkt om fastsættelse af størrelse af kontingent på dagsordenen.

Regnskabet er godkendt.

Fællesspisning: bevilling på 1000 kr. til fællesspisning. Ole og Birgitte fortsætter i udvalget.

Fællesspisning kan evt. foregå i drivhuset om sommeren hvis covid 19 fortsætter. Udvalget/bestyrelsen undersøger reglerne og dyregårdens holdning.

Valg til bestyrelsen:

Bo og Tove på valg. Genvalg

1 medlem: Alice Holse valgt

1 suppleant: Umar Javaid valgt

Revisor: Alex genvalgt.